РЕПУБЛИКА СРБИЈА

*Г р а д Б е о г р а д*

Градска општина Младеновац

Комисија за спровођење поступка јавне набавке

Број: 03.05.404-74/2017

Дана: 11.12.2017. године

На основу члана 63. став 1. и 5. и члана 54. став 12. тачка 1) Закона о јавним набавкама ("Службени гласник РС", бр. 124/2012, 14/2015 и 68/2015), Комисија за спровођење поступка јавне набавке образована Решењем председника градске општине Младеновац бр. 03.05.404-74/2017 од 1.12.2017. године, врши:

**ИЗМЕНЕ И ДОПУНЕ КОНКУРСНЕ ДОКУМЕНТАЦИЈЕ**

**за јавну набавку услуге организовања једнодневних излета**

**за пензионере градске општине Младеновац, ОП-ЈН бр. 2.11/2017**

Комисија за спровођење предметног поступка јавне набавке, врши измене конкурсне документације у отвореном поступку јавне набавке услуге организовања једнодневних излета за пензионере на територији ГО Младеновац, ЈНМВ бр. 2.11/2017, која је дана 5.12.2017. године објављена на Порталу јавних набавки и интернет страници градске општине Младеновац, на следећи начин:

**I** У поглављу III - Техничке карактеристике предмета јавне набавке (спецификација), у оквиру тачке **3.1.5**, врши се следећа измена:

- У реченици: "Аутобуси морају бити туристичке класе (клима, аудио/видео), не старији од 5 година.", после речи "Аутобуси" додаје се текст: "којима ће се вршити превоз путника,", а у наставку реченице уместо броја "5" треба да пише број: "**10**", тако да сада реченица гласи:

"Аутобуси којима ће се вршити превоз путника, морају бити туристичке класе (клима, аудио/видео), не старији од 10 година."

**II** У поглављу IV- Услови за учешће у поступку јавне набавке из члана 75. и 76. Закона и уптуство за доказивање испуњености услова, у оквиру одељка 4.3.1, тачка 4) се мења и сада гласи:

- "Решење Регистратора туризма о издавању лиценце за бављење пословима организације путовања, односно о обнови лиценце *(чл.75.ст.1. тач.5) Закона).* Понуђач је у обавези да током читавог периода важења уговора о јавној набавци поседује важећу дозволу надлежног органа. Губитак предметне дозволе/лиценце представља основ за раскид уговора".

**III** У конкурсној документацији у погледу образаца које понуђачи достављају, врши се следећа измена:

- Брише се Образац бр. 10 "ОБРАЗАЦ - ИЗЈАВА ПОНУЂАЧА О ИСПУЊАВАЊУ УСЛОВА ИЗ ЧЛ. 75. ЗАКОНА".

**IV** Рок за подношење понуда остаје непромењен.

**V** Молимо понуђаче да своју понуду припреме у складу са овом изменом конкурсне документације.

Понуђачи неће попуњавати и оверавати Образац бр. 10 у конкурсној документацији, већ ће исти прецртати.

Понуђачи ће ову измену доставити уз своју понуду.

Уколико у међувремену неко од понуђача достави понуду по првобитној конкурсној документацији, исте се неће узети у разматрање.

Комисија ће ценити само оне понуде које буду у складу са овом изменом конкурсне документације.

Ова измена чини саставни део конкурсне документације.